লিউ শিনিউ

লিউ শিনিউ (, ; জন্ম: ১৬ অক্টোবর ১৯৯৪) হলেন একজন চীনা ফিগার স্কেটার। তিনি আন্তর্জাতিক প্রতিযোগিতার মঞ্চে ওয়াং শিউয়ের সাথে জুটি হিসেবে ফিগার স্কেটিংয়ের আইস ডান্স বিভাগে চীনের প্রতিনিধি হিসেবে প্রতিদ্বন্দ্বিতা করে থাকেন।

২০০০ সালে ফিগার স্কেটিংয়ে অভিষেক করা শিনিউ চীনের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।

প্রারম্ভিক জীবন
লিউ শিনিউ ১৯৯৪ সালের ১৬ই অক্টোবর তারিখে চীনের জিলিনে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
শিনিউ চীনের প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।

তিনি ওয়াং শিউয়ের সাথে যুগলবদ্ধ হয়ে ফিগার স্কেটিংয়ের আইস ডান্স প্রতিযোগিতায় অংশগ্রহণ করেছিলেন। শিনিউ সর্বমোট ১৮৪.৪২ পয়েন্ট নিয়ে সম্মিলিত অবস্থানে দ্বাদশ স্থান অধিকার করেছিলেন; যেখানে রিদম ডান্সে তারা ৭৩.৪১ পয়েন্ট নিয়ে দ্বাদশ এবং ফ্রি ডান্সে ১১১.০১ পয়েন্ট পেয়ে দ্বাদশ অবস্থানে ছিলেন।

তিনি চিন পোইয়াং, শু ই, সুই ওয়েনচিং, হান ছুং, ফেং ছেং, চিন ইয়াং এবং ওয়াং শিউয়ের সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা সর্বমোট ৫০ পয়েন্ট অর্জন করে সার্বিকভাবে পঞ্চম স্থান অধিকার করেছিলেন। শর্ট প্রোগ্রাম/রিদম ডান্সে ২২ পয়েন্ট স্কোর করেছিলেন এবং ফ্রি স্কেটস/ডান্সে ২৮ পয়েন্ট অর্জন করেছিলেন।

তথ্যসূত্র

বহিঃসংযোগ



বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চীনা পুরুষ আইস ডান্সার
বিষয়শ্রেণী:চীনের অলিম্পিক ফিগার স্কেটার
বিষয়শ্রেণী:২০২২ শীতকালীন অলিম্পিকের ফিগার স্কেটার
বিষয়শ্রেণী:এশিয়ান গেমসে স্বর্ণপদক বিজয়ী চীনা
বিষয়শ্রেণী:২০১৮ শীতকালীন অলিম্পিকের ফিগার স্কেটার